stanford-oval/wikipedia huggingface dataset:
הגבירה עם ההרמין

| --- | --- |

 מידע כללי
 צייר:  לאונרדו דה וינצ'י
 תאריך יצירה:  1487–1490
 טכניקה וחומרים:  שמן על לוח עץ
 ממדים בס"מ
 רוחב:  39 ס״מ 
 גובה:  54 ס״מ 
 נתונים על היצירה
 זרם אמנותי:  הרנסנס הגבוה 
 מספר יצירה:  MNK XII-209 (המוזיאון הלאומי בקרקוב) 
 מיקום:  מוזיאון צ'רטוריסקי קרקוב שבפולין
 
הגבירה עם ההרמין (קרויה גם הגבירה עם החמוס או הגבירה עם החולד, בהתאם לשמו הקודם של החמוס - חולד הרים) (באיטלקית: La dama con l'ermellino) הוא ציור דיוקן מאת לאונרדו דה וינצ'י, שצויר ככל הנראה בין השנים 1487–1490. הנערה שבציור מזוהה על ידי חוקרים כצ'צ'יליה גַלֶרָאני (Cecilia Gallerani), פילגשו של דוכס מילאנו, לודוביקו ספורצה, שהזמין את הציור.
זהו אחד מארבעה[דרושה הבהרה] פורטרטי נשים שצייר לאונרדו דה וינצ'י (האחרים הם המונה ליזה, ג'ינברה דה בנצ'י ולה בל פרונייר). אף על פי שהציור נפגע והושחת לא מעט – דלת שצוירה ברקע כוסתה בשכבת צבע, צעיף שקוף על ראש המודל הומר לתסרוקת ראוותנית וכמה מאצבעות ידה עברו ריטוש גס – זהו עדיין אחד הציורים השמורים יותר של דה וינצ'י ששרדו.
הרקע ליצירת הציור

צ'צ'יליה גלראני (1473–1536) הייתה אחת מפלגשיו של לודוביקו ספורצה, לאונרדו פגש בגלראני בזמן ששניהם התגוררו בארמונו של לודוביקו. האזכור הראשון לציור הדיוקן של לאונרדו מופיע אצל המשורר בלינצ'וני, שהיה ידידה של גלראני, וכתב:
הו טבע מה קנאי אתה בווינצ'י שצייר את אחד מכוכביך,
את צ'צ'יליה הנאווה, שעיניה הנאות מטילות צל אפל על אור השמש
[...] חשוב: ככל שהיא נאה ומלאת חיים יותר תגדל תפארתך בימים הבאים עלינו. תן אפוא תודה ללודוביקו ולגאוניותו ולידו של לאונרדו, שניהם היו רוצים לחלוק אותה עם הנצח
פרטי הלבוש של גלראני מעידים על מעמדה המוגבל והארוטי [דרושה הבהרה]של הפילגש. בידי הנערה מוחזק הרמין.
זיהוי החיה שבתמונה

שם הציור באיטלקית הוא "Dama con l'ermellino". למילה ermellino פירושים אחדים, בהם הרמין, חולד הרים וחמוס (ממשפחת הסמוריים). כפי הנראה, החיה שבתמונה היא חמוס או הרמין.
למרות שבעברית קרוי הציור לעיתים "הגבירה עם החולד", הרי שהחיה המצוירת אינה חולד. החולד הוא בעל חיים עיוור השוכן במחילות, אינו לבן (פרט לחריגים שהם לבקנים) ואינו שייך למשפחת הסמוריים לכן לא ניתן לזהות את החיה עם חולד. החיה בציור היא לבנה, בעלת עיניים פקוחות ונאמר[דרושה הבהרה] עליה שהיא שומרת על ניקיונה.
בעל החיים, בעל הפרווה הלבנה, נקשר בפולקלור לטוהר וניקיון, ונחשב לחיה שתבחר למות ולא להתלכלך. ויש בו גם משחק מילים מלומד: ביוונית נקרא הסמור Galè, משחק מילים עם שם משפחתה של צ'צ'יליה - גַלֶראני. מעבר לכך, ובצורה מובהקת יותר, מסמלת החיה את הדוכס ספורצה, שזכה לכינוי "החמוס" (L'Ermellino).
גלגוליו של הציור

למרות שננטשה על ידי לודוביקו, המשיכה צ'צ'יליה לזכות בחסדיו בזכות בנו שילדה. הדיוקן נשאר בידיה, אך ב-26 באפריל 1498 דרשה אספנית האמנות איזבלה ד'אסטה, אחותה של ביאטריצ'ה, מהפילגש שתמסור לידיה את הדיוקן, כדי שתוכל להשוותו עם ציורים אחרים של לאונרדו. ב-29 באפריל שלחה צ'צ'יליה את הציור לאיזבלה, ובמכתב מצורף כתבה שהייתה שולחת אותו ביתר רצון
"אילו הוא היה דומה לי יותר. אל לרום מעלתך לחשוב, שהדבר נובע מכישלון כלשהו מצד ה"מאסטרו", אשר אני מאמינה באמת ובתמים שאיש לא ישווה לו. הדבר נובע אך ורק מכך שהדיוקן נעשה כאשר הייתי עדיין בגיל הלא-מושלם, ומאז השתנו פני מאוד, כך שאם תציבי את הדיוקן לצידי, איש לא יחשוב שאני היא המתוארת בו"
במאה השמונה-עשרה היה הציור עדיין במילאנו, ונראה באוסף של הרוזנים לבית בּוֹנסָאנָה. בשנת 1800 לערך נקנה הדיוקן על ידי הנסיך אדם ייז'י צ'רטוריסקי מפולין, שהעניק את הציור לאמו איזבלה. באותה תקופה נוסף כיתוב שגוי בפינה השמאלית העליונה של הציור:
LA BELE FERONIERE
LEONARD D'AWINCI
[דרושה הבהרה]
זאת משום שנחשב בטעות על ידי איזבלה צ'רטוריסקי כדיוקנה של פילגשו של פרנסואה הראשון, מלך צרפת (כיום כינוי זה מוצמד בטעות ללה בל פרונייר). בשנות הארבעים עד השבעים של המאה ה-19 שהתה המשפחה בגלות בפריז, כשהתמונה נמצאת ברשותה, בחדריה שבמלון "למבר", אך מבלי שאיש בממסד האמנותי הצרפתי יודע על כך. בקטלוג צרפתי משנת 1869 מצוין שהתמונה אבודה. בשנת 1876 חזרה המשפחה לפולין והתמונה הוצגה במוזיאון צ'רטוריסקי בקרקוב. בראשית המאה ה-20 זוהתה התמונה כדיוקנה של צ'צ'יליה גלראני. בזמן מלחמת העולם השנייה, לפני פלישת הנאצים לפולין ב-1939, הוסתרה התמונה בסינייבה, אך מקום המסתור התגלה, והציור הוצג במוזיאון הקיסר פרידריך בברלין, ונועד[דרוש מקור] להיתלות במוזיאון הפרטי של אדולף היטלר בלינץ. לבסוף הגיעה התמונה לאוסף הפרטי של המושל הנאצי של פולין, הנס פרנק, ושם התגלתה ב-1945 בידי הוועד הפולני-אמריקני. הציור נמצא כיום באוסף צ'רטוריסקי בקרקוב.
לקריאה נוספת

צ'ארלס ניקול, 2007. לאונרדו דה וינצ'י, תל אביב: עם עובד, תרגום: כרמית גיא
Schneider, Norbert, 1994. The Art of Portrait: Masterpieces of European Portrait-Painting 1420-1670. Koln: Benedikt Taschen, P. 55
Laurie Schneier Adams, Italian Renaissance Art. Boulder: Westview Press, 2001.
הערות שוליים

↑  ניקול, שם, עמ' 262-263
| --- | --- |
בקרת זהויות :  NLI: 987007322048405171  Bildindex: 07701527  BnF: cb13512023s (data)  GND: 4412048-5  LCCN: n98075497  VIAF: 182378356   WorldCat (עם VIAF): 182378356 
הרמין
ההתיישבות הוולשית בארגנטינה

דגל פוארטו מדרין, המורכב משני פסי התכלת המאפיינים את דגל ארגנטינה ואת דרקון ויילס
ההתיישבות הוולשית בארגנטינה החלה ב-1865, בעיקר לאורך החוף האטלנטי של פרובינציית צ'ובוט שבפטגוניה. בראשית המאה ה-21 מונים צאצאי הוולשים כ-20 אלף נפש, ומספר דוברי הוולשית בארגנטינה נאמד ב-1,500 עד 5,000.
הוולשים כיום

ברבות השנים דעכה הזיקה בין הוולשים למולדתם, ומספר דוברי השפה הוולשית הצטמצם בהדרגה. הקשרים התחדשו ב-1965, כשוולשים רבים הגיעו לפטגוניה לחגיגות לציון מאה שנים להתיישבות. בהמשך הגיעו מורים לוולשית, בניסיון להחיות את השפה, ופעילויות ומוסדות ולשים מסורתיים, כגון בתי תה הוקמו ברחבי הפרובינציה. ב-2006, כשנבחרת הרוגבי של ארגנטינה אירחה את מקבילתה הוולשית, נערך המשחק בפוארטו מדרין. מבין 20 אלף צאצאי המתיישבים הוולשים החיים כיום בצ'ובוט, בין 1,500 ל-5,000 דוברים ולשית.
ההשפעה הוולשית ניכרת גם בסגנון הבנייה של החלקים הישנים יותר בערי צ'ובוט. אחד המבנים הבולטים בטרלאו, סלון סן דוד, הוא העתק של קתדרלת סנט דייוויד בסנט דייווידס.
שמות מקומות

חלק משמותיהם של יישובים שונים בצ'ובוט מקורם בוולשית, ולאחרים שם ולשי בנוסף לשמם הספרדי.
| שם המקום | שם בוולשית | משמעות |
| --- | --- | --- |
| דולאוון | Dol Afon | האחו של הנהר |
| טרוולין | Tre Felin | עיר הטחנה |
| טרלאו | Tre Lew | העיר של לואיס |
| לאס פלומאס | Dôl y Plu | אחו הנוצות |
| פאסו דה אינדיוס | Rhyd yr Indiaid | מעבר האינדיאני |
| פוארטו מדרין | Porth Madryn |  |
| נהר צ'ובוט | Afon Camwy | הנהר המתערבל |
פואבלו דה לואיס, המוזיאון הוולשי בטרלאו
ההתיישבות העובדת

חברי קבוץ "שחר" בראשית התיישבותם
ההתיישבות העובדת הוא שם כולל, שהיה מקובל בתקופת היישוב (וגם שנים רבות לאחר קום המדינה ועד עתה) לציון תנועות התיישבות ויישובים שהיו קשורים עם מפלגות פועלים ותנועות עובדים בארץ, בעיקר עם תנועת העבודה ובכלל זה עם ההסתדרות וגופים הקשורים לה.
היישובים שנכללו במושג זה היו, רובם ככולם, אגודות שיתופיות חקלאיות כגון: קיבוצים, קבוצות, מושבים ומושבים שיתופיים. מושבות, ערים ויישובים עירוניים, גם אם הזדהו עם ההסתדרות ועם מפלגות הפועלים והיו "מעוזים סוציאליסטיים" (כמו קריית חיים), לא נחשבו חלק מן ההתיישבות העובדת.
עקרונות

עקרונות ההתיישבות העובדת כללו:
התקיימות על עבודה עצמית ואי-ניצול הזולת.
עזרה הדדית בין חברי היישוב.
חיי שיתוף (בדרגות שונות).
סולידריות של כלל ציבור העובדים.
ציונות (אם כי מספר קטן של יישובים חרדיים לא השתייכו למסגרת ציונית).
אמנם עקרונות ההתיישבות העובדת חייבו עבודה עצמית והימנעות מהעסקת עובדים שכירים, אולם העסקת עובדים שכירים הייתה נהוגה בהתיישבות העובדת במשך שנים רבות, בתחילה בעבודות חקלאיות עונתיות ולאחר מכן גם בעבודות קבועות. דיונים רבים והתלבטויות התקיימו בהתיישבות העובדת בנושא "חיסול העבודה השכירה".
הקיבוצים דגלו בהשקפת עולם של שיתוף מלא, הן בייצור והן בצריכה (הקיצוניים ביותר היו יישובי הקיבוץ הארצי). המושבים השיתופים באו אחריהם וגרסו שיתוף מלא בייצור ויתר חופש לחברים בצריכה. המושבים היו בקצה השני של הקשת והחזיקו בהשקפה לפיה כל משפחה היא יחידה כלכלית נפרדת הקשורה ליתר חברי המושב בכללים של עזרה הדדית.
רוב יישובי ההתיישבות העובדת החזיקו בהשקפת עולם סוציאליסטית וחלק גדול מהם אף הזדהה תקופה ארוכה עם המשטר הסובייטי. עם זאת היו גם יישובים דתיים (ברובם בעלי השקפה סוציאליסטית מתונה) וכן יישובים לא-סוציאליסטים בעלי השקפה ליברלית (יישובי העובד הציוני).
ארגונים מרכזיים

יישובי ההתיישבות העובדת השתייכו בעיקר לארגונים הבאים:
ההסתדרות הכללית של העובדים העברים בארץ ישראל
הסתדרות הפועל המזרחי
הסתדרות פועלי אגודת ישראל
תנועות התיישבותיות עיקריות היו:
הקיבוץ המאוחד
חבר הקבוצות
איחוד הקבוצות והקיבוצים
הקיבוץ הארצי
הקיבוץ הדתי
תנועת המושבים
התנועה הקיבוצית
האיחוד החקלאי
יישובי העובד הציוני (קיבוצים ומושבים)
יישובי פועלי אגודת ישראל
ההתיישבות העובדת היוותה בסיס חשוב של ארגון ההגנה. הפלמ"ח הוקם ביישובי ההתיישבות העובדת ונתמך על ידי היישובים ועל ידי תנועותיהם ההתיישבותיות העיקריות.
לקריאה נוספת

מוטי זעירא, קרועים אנו, זיקתה של ההתיישבות העובדת בשנות העשרים אל התרבות היהודית, ירושלים: הוצאת יד יצחק בן-צבי, תשס"ב-2002.
עדה שיין, שלמה בר גיל, וישבתם בטח: ניצולי השואה בהתיישבות העובדת, 1955-1945, ירושלים: הוצאת יד ושם, תש"ע 2010.
גיורא אילון, כך הולכים השותלים, הוצאת אפרסמון, 2023
הערות שוליים

↑   מיה סלע, "כך הולכים השותלים" מקלף את המיתולוגיה מההתיישבות העובדת, באתר הארץ, 11 באפריל 2023
| ציונות ישראל |
| --- | --- | --- |
| נושאים ומושגים מרכזיים | התנועה הציונית • התקווה • ארץ ישראל • אוטואמנציפציה • תוכנית בזל • תוכנית אוגנדה • תוכנית בילטמור • "אלטנוילנד" ו"מדינת היהודים" • עלייה לארץ ישראל, ההעפלה וחוק השבות • תחיית הלשון העברית • עבודה עברית וכיבוש העבודה • חלוציות • קיבוץ • מחתרות עבריות בארץ ישראל • כוח המגן העברי • כרונולוגיית ההתיישבות היהודית בארץ ישראל בעת החדשה • אנטישמיות • טריטוריאליזם יהודי • הצהרת בלפור, הספר הלבן הראשון ותוכנית החלוקה • הכרזת העצמאות ומלחמת העצמאות • דגל ישראל • הסכסוך הישראלי-פלסטיני • פוסט-ציונות ואנטי-ציונות • החלטת האו"ם 3379 • החלטת האו"ם 4686 |  |
| זרמים בציונות | ציונות מדינית • ציונות מעשית • ציונות סינתטית • ציונות רוחנית • הציונים הכלליים וציונות כללית • ציונות סוציאליסטית • ציונות רוויזיוניסטית • ציונות דתית • ארץ ישראל השלמה • ציונות נוצרית • ניטשה והציונות |  |
| ארגונים ציוניים | קונגרס פוקשאן והוועד המרכזי ליישוב ארץ ישראל וסוריה • ההסתדרות הציונית העולמית • הקונגרס הציוני העולמי • הוועד הפועל הציוני וההנהלה הציונית • הסוכנות היהודית • קרן קיימת לישראל • קרן היסוד • מינהל מקרקעי ישראל • המשרד הארצישראלי • המוסדות הלאומיים • הכשרת הישוב • אוצר התיישבות היהודים ובנק אנגלו-פלשתינה • פיק"א • הגדודים העבריים • ההסתדרות הכללית של העובדים בארץ ישראל • הסתדרות העובדים הכללית החדשה • סולל בונה • הארכיון הציוני המרכזי • ארכיון התצלומים של קק"ל |  |
| תנועות ציוניות | ביל"ו • חובבי ציון • ציוני ציון • פועלי ציון • ההתיישבות העובדת • התנועה הקיבוצית • עליית הנוער • תנועת המזרחי • ברית הציונים הרוויזיוניסטים • ציונות ברוסיה • ציונות בלוב |  |
| מחתרות עבריות | בר-גיורא • השומר • הרועה • הגדעונים • ארגון המגן • ניל"י • הקיבוץ • ההגנה • פלמ"ח • אצ"ל • לח"י • תנועת המרי העברי |  |
| ראשוני הציונות | מבשרי הציונות • יהודה לייב פינסקר • בנימין זאב הרצל • נתן בירנבוים • מקס נורדאו • אחד העם • ליאו מוצקין • דב בר בורוכוב • משה הס • נפתלי הרץ אימבר • דוד וולפסון • חיים ויצמן • משה לייב ליליינבלום • נחום סוקולוב • נחמן סירקין • יוסף לוריא • מקס בודנהיימר • אדמונד ג'יימס דה רוטשילד • יצחק יעקב ריינס • אוטו ורבורג • נחום גולדמן • יחיאל צ'לנוב • אבא הלל סילבר • צבי הירש קלישר • שמואל מוהליבר |  |
| אישים ציונים נוספים ואנשי היישוב | אהרן דוד גורדון • מרטין בובר • רחל המשוררת • שמואל הוגו ברגמן • הנרייטה סאלד • זאב ז'בוטינסקי • מאיר בר-אילן • חיים ארלוזורוב • זלמן שזר • אברהם יצחק הכהן קוק • ארתור רופין • דוד בן-גוריון • מנחם אוסישקין • אב"א אחימאיר • חיים בוגר (בוגרשוב) • ברל כצנלסון • אלכסנדר זייד • יוסף שפרינצק • ישראל שוחט • שמריהו לוין • יוסף טרומפלדור • מיכאל הלפרן • גרשם שלום • יהודה לייב מאגנס • יצחק טבנקין • יצחק בן-צבי • מנחם בגין • אברהם שטרן (יאיר) • ציונים לא יהודים |  |
ראו גם 100 מושגי יסוד • פורטל ישראל • פורטל היישוב • היסטוריה של עם ישראל • היסטוריה של ארץ ישראל
הוואנונג

| --- | --- |

שלושת החותמות השמימיות שניתנו להוואנונג בצורות של חרב, מראה ותוף.
 אב:  הוואנין
 בן או בת זוג:  אונגנייאו
 צאצאים:  דנגון
הוואנונג (הנגול: 桓雄, הנג'ה: 환웅 "העוצר העליון") היא דמות חשובה במקורות המיתולוגיים של קוריאה. הוא ממלא תפקיד מרכזי בסיפורו של דנגון וואנג'ום (단군왕검/檀君王儉), המייסד האגדי של גוג'וסון, הממלכה הראשונה של קוריאה. הוואנונג הוא בנו של הוואנין (אנ') (환인; 桓因), "אדון השמים". יחד עם שרי העננים, הגשם והרוחות שלו, הוא הנהיג חוקים וקודים מוסריים ולימד את בני האדם אומנויות שונות, רפואה וחקלאות.
מיתוס הבריאה

על פי מיתוס הבריאה של דנגון, הוואנונג השתוקק לחיות על האדמה בין העמקים וההרים. הוואנין התיר להוואנונג ול-3000 חסידים לעזוב והם ירדו מהשמיים אל עץ אלגום בהר פאקטו, שנקרא אז הר טבאק (태백산/太伯山). שם הוואנונג ייסד את סינסי (신시/神市, "עיר האל") והעניק לעצמו את התואר מלך גן עדן. במערה ליד עץ האלגום חיו דוב ונמר שהגיעו לעץ מדי יום כדי להתפלל להוואנונג. יום אחד הוואנונג נתן לדוב ולנמר עשרים פקעות שום וקצת אגמון קסום. הוואנונג הבטיח שאם הם יאכלו רק את השום והאגמון שלו ויישארו במערה מחוץ לאור השמש במשך מאה ימים, הוא יהפוך אותם לאנושיים.
הנמר והדוב הסכימו וחזרו למערה, אבל הנמר היה רעב וחסר סבלנות מכדי לחכות, ועזב את המערה לפני ש-100 הימים הסתיימו. אבל הדוב נשאר, וביום ה-21 הפך לאישה יפהפייה, שכיבדה את הוואנונג בהכרת תודה במנחות. עם הזמן האישה הפכה בודדה, והתפללה להוואנונג שתוליד ילד. אז הוואנונג הפך אותה לאשתו ונתן לה בן בשם דנגון, שם שיש לו שתי משמעויות: "נסיך המזבח" ואלגום. דנגון הקים בסופו של דבר את גוג'וסון.
הערות שוליים

↑  Thomas, Cullen, Brother One Cell: An American Coming of Age in South Korea's Prisons, Penguin, 2008, ISBN 978-0-14-311311-9
↑  Stocker, Terry, The Paeolithic Paradigm, AuthorHouse, 2009, עמ' 383, ISBN 978-1-4490-2292-1
ערך זה הוא קצרמרבנושא מיתולוגיה. אתם מוזמנים לתרום לוויקיפדיה ו.
הדרך השמימית

מסילת הרכבת צ'ינגדזאנג
הדרך השמימית (בסינית: 天路; בפיניין: Tiān Lù) הוא שיר שנכתב והולחן על ידי יִין צ'ינג (בסינית: 印青) בשנת 2001 לכבוד מסילת הרכבת צ'ינגדזאנג המחברת את העיר להסה בטיבט לעיר סינינג במחוז צ'ינגחאי ומשם לשאר סין.
לשיר סגנון של שירי עם טיבטיים: השירה בקול רם וברור והמנעד רחב. בתחילה, פָּל זאנג (טיבטית: དཔལ་བཟང་; סינית: 巴桑), סולנית המקהלה הצבאית של פיקוד אזורי טיבט, קיבלה את הזכויות לשיר, והוא נשאר חלק מהרפרטואר שלה הודות להצלחתו. לאחר מכן, זמרת הסופרנו צטן דרולמה (טיבטית: ཚེ་བརྟན་སྒྲོལ་མ།; סינית: 才旦卓玛) גם שרה את השיר הזה, אך הביצוע שלה לא נהיה לפופולרי בסין. בשנת 2005, לקראת השידור החגיגי לכבוד ראש השנה הסיני של הטלוויזיה המרכזית של סין רכשה הזמרת חאן חונג (סינית: 韩红), הידועה גם בשמה הטיבטי יאנגצ'ן דרולמה (טיבטית: དབྱངས་ཅན་སྒྲོལ་མ་), את הזכויות לשיר עבור 100,000 יואן. בזכות הופעה זו השיר גדל בפופולריות והתפרסם ברחבי המדינה, וכיום מקושר בעיקר עם חאן חונג. זמרים נוספים גם ביצעו את השיר (למשל פנג לי-יואן), ואף-על-פי שנכתב במקור במנדרינית, לעיתים חלקו מבוצע בשפה הטיבטית.
מילות השיר

| תרגום לעברית (תרגום חופשי) | מנדרינית | פיניין |
| --- | --- | --- |
| בשחר עמדתי במרעה ירוק  ראיתי משם נשר עוטף זריחה צבעונית  כמו ענן קסום עף בשמיים הכחולים  לילדי טיבט מביא מזל    בערב עמדתי על גבעה גבוהה  ראיתי משם מסילת ברזל נבנית לעיר הולדתי  כמו דרקון גדול חוצה הרים ועמקים  לרמה המושלגת מביא בריאות    שם הדרך השמימית הקסומה  את החום של העולם מביאה לגבולות  מעתה אין ההרים גבוהים ואין הדרכים ארוכות  ילדי כל העמים מתאספים יחד    בערב עמדתי על גבעה גבוהה  ראיתי משם מסילת ברזל נבנית לעיר הולדתי  כמו דרקון גדול חוצה הרים ועמקים  לרמה המושלגת מביא בריאות    שם הדרך השמימית הקסומה  נותנת לנו להיכנס לגן עדן עלי אדמות  צ'ינגקֶהג'יוֺ וסוּיוֺצָ'ה יהיו יותר מתוקים  קול זמר שמח יתפשט לארבע רוחות השמיים | 清晨我站在青青的牧场  看到神鹰披着那霞光  像一片祥云飞过蓝天  为藏家儿女带来吉祥    黄昏我站在高高的山岗  看那铁路修到我家乡  一条条巨龙翻山越岭  为雪域高原送来安康    那是一条神奇的天路  把人间的温暖送到边疆  从此山不再高路不再漫长  各族儿女欢聚一堂    黄昏我站在高高的山岗  看那铁路修到我家乡  一条条巨龙翻山越岭  为雪域高原送来安康    那是一条神奇的天路  带我们走进人间天堂  青稞酒酥油茶会更加香甜  幸福的歌声传遍四方 | qīngchén wǒ zhàn zài qīng qīng de mùchǎng  kàndào shényīng pīzhe nà xiáguāng  xiàng yī piàn xiángyún fēiguò lántiān  wèi Zàng jiā érnǚ dài lái jíxiáng    huánghūn wǒ zhàn zài gāo gāo de shāngǎng  kàn nà tiělù xiū dào wǒ jiāxiāng  yī tiáo tiáo jù lóng fān shān yuè lǐng  wèi xuě yù gāoyuán sòng lái ānkāng    nà shì yī tiáo shénqí de tiān lù  bǎ rénjiān de wēnnuǎn sòng dào biānjiāng  cóngcǐ shān búzài gāo lù búzài màncháng  gè zú érnǚ huān jù yī táng    huánghūn wǒ zhàn zài gāo gāo de shāngǎng  kàn nà tiělù xiū dào wǒ jiāxiāng  yī tiáo tiáo jù lóng fān shān yuè lǐng  wèi xuě yù gāoyuán sòng lái ānkāng    nà shì yī tiáo shénqí de tiān lù  dài wǒmen zǒu jìn rénjiān tiāntáng  qīngkējiǔ sūyóuchá huì gèngjiā xiāngtián  xìngfú de gēshēng chuán biàn sìfāng   |
ראו גם

מסילת הרכבת צ'ינגדזאנג
מוזיקה סינית
מוזיקה טיבטית
הערות שוליים

↑  משקה אלקוהולי טיבטי
↑  תה טיבטי המכיל חמאת יאק
הוואסונג-14

|  מידע בסיסי |
| --- | --- |
 ייעוד:  טיל בליסטי בין-יבשתי
 ארץ ייצור:  קוריאה הצפונית 
 יצרן:  קוריאה הצפונית קוריאה הצפונית
 פעילות מבצעית:  בדיקה מוצלחת ראשונה ב-4 ביולי 2017
 תקופת השירות:  2017–הווה (כ־7 שנים) 
 משתמשים:  חיל הטילים האסטרטגיים 
 פלטפורמת שיגור:  רכב שיגור טילי קרקע-קרקע
 מאפיינים כלליים
 הנעה:  מנוע דלק נוזלי
 משקל:  לא ידוע
 ממדים
 אורך:  19.5 מטר
 קוטר:  1.7 מטר
 ביצועים
 טווח:  6,700–10,000 ק"מ
 גובה טיסה:  ~3720 ק"מ
 
הוּאַסוֹנְג-14 (בקוריאנית: 화성-14, בהנג'ה: 火星 14, בתרגום לעברית: מארס 14) הוא טיל בליסטי בין-יבשתי המפותח ומיוצר בקוריאה הצפונית. הוא מוכר גם בשם הקוד האמריקאי: KN-20.
טיסת הבכורה של הטיל נערכה ב-4 ביולי 2017, במקביל ליום העצמאות של ארצות הברית. נכון להיום, קוריאה הצפונית היא המפעילה המוכרת היחידה של הטיל הזה.
ראו גם

הוּאַסוֹנְג-13 (KN-08)
הוואסונג-15
הערות שוליים

↑  Panda, Ankit; Narang, Vipin (7 ביולי 2017). "North Korea's ICBM: A New Missile and a New Era". The Diplomat. נבדק ב-2017-09-24. {{cite web}}:  (עזרה)
ערך זה הוא קצרמרבנושא צבא. אתם מוזמנים לתרום לוויקיפדיה ו.
הורקי (מחוז משנה)

מחוז משנה הורקי (בבלארוסית: Горацкі раён; ברוסית: Горецкий район) הוא אחד מ-21 מחוזות משנה מנהליים של מחוז מוהילב שבמזרח בלארוס. מרכזו המנהלי היא העיר הורקי.
דמוגרפיה

בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה הורקי 47,800 בני אדם. האוכלוסייה הצטמצמה ובשנת 2018 נמנו במחוז המשנה 45,887 בני אדם. ההרכב האתני של האוכלוסייה במחוז היה ב-2009: 90.85% בלארוסים, 5.67% רוסים, ו-3.48% אחרים. שפות הדיבור הנפוצות: בלארוסית (61.93%) ורוסית (34.52%).
הוועדה המיוחדת לענייני החברה הערבית

| --- | --- |
 גוף פרלמנטרי:  הכנסת
 ייסוד הוועדה:  2021
 
הוועדה מיוחדת לענייני החברה הערבית היא ועדה מיוחדת במסגרת הכנסת העשרים וארבע, שהוקמה ב-26 באפריל 2021. הוועדה הוקמה ביוזמת מפלגת הליכוד וזאת לאחר משא ומתן בין המפלגה למפלגת רע"ם.
בראש הוועדה עומד חבר הכנסת ויו"ר רע"ם, מנסור עבאס שאף עמד בראשות הוועדה המיוחדת למיגור הפשיעה במגזר הערבי שפעלה בכנסת העשרים ושלוש.
סמכויות

הוועדה לענייני החברה הערבית היא הוועדה האחראית בכנסת על החברה והדיונים בה יעסקו בנושאי מיגור הפשיעה בחברה הערבית, תכנון ובנייה, פיתוח כלכלי ורווחה בחברה הערבית וכן בענייני הקשורים לחברה הערבית בנגב.
ראשי הוועדה

|  | כנסת | שם | תמונה | שנות פעילות | מפלגה |
| --- | --- | --- | --- | --- | --- |
| 1 | הכנסת העשרים וארבע | מנסור עבאס | ‏ | 2021 - 2022 | רע"ם |
הערות שוליים

↑  הליכוד, ימינה, הציונות הדתית ורע"ם הצביעו במשותף על הקמת ועדות זמניות בכנסת, באתר וואלה, 26 באפריל 2021
↑  גדעון אלון, הוועדה המסדרת התכנסה: מיקי זוהר הציע להקים ועדה לענייני ערבים - ועורר סערה, באתר ישראל היום, 26 באפריל 2021
↑   הוועדה המסדרת בחרה שלושה סגנים ליו"ר הכנסת - איש מהם לא מגוש השינוי, באתר הארץ, 26 באפריל 2021
| ועדות הכנסת |
| --- | --- | --- |
| קבועות | ועדת החוקה, חוק ומשפט • ועדת החוץ והביטחון • ועדת החינוך, התרבות והספורט • ועדת הכלכלה • ועדת הכנסת • ועדת הכספים • ועדת המדע והטכנולוגיה • ועדת העבודה והרווחה • ועדת העלייה, הקליטה והתפוצות • הוועדה לביטחון לאומי • ועדת הבריאות • הוועדה לענייני ביקורת המדינה • ועדת הפנים והגנת הסביבה • הוועדה לקידום מעמד האישה ולשוויון מגדרי • הוועדה למיזמים ציבוריים |  |
| היסטוריות | ועדת השירותים הציבוריים • ועדת השקיפות • ועדת הרפורמות • ועדת הגיוס • הוועדה המיוחדת לצדק חלוקתי ולשוויון חברתי • הוועדה המיוחדת לפרשת היעלמותם של ילדי תימן, מזרח והבלקן • הוועדה המיוחדת לדיון בהצעה לסדר היום בנושא קשיים ברפורמה בשירות המדינה • ועדת הקורונה • ועדת מיזמי תשתית לאומיים מיוחדים ושירותי דת יהודיים |  |
| מיוחדות  (הפועלות כיום) | הוועדה המיוחדת לפניות הציבור • הוועדה לענייני התמכרויות, סמים ואתגרי הצעירים בישראל • הוועדה לזכויות הילד • הוועדה המיוחדת לעניין הקרן לאזרחי ישראל • הוועדה המיוחדת לענייני הצעירים |  |
| שונות | ועדת האתיקה • ועדת הפירושים • ועדת חקירה פרלמנטרית • הוועדה המסדרת |  |
ערך זה הוא קצרמרבנושא פוליטיקה ובנושא ישראל. אתם מוזמנים לתרום לוויקיפדיה ו.
הווארד אוברמן

| --- | --- |
אין תמונה חופשית
 לידה:  המאה ה־20 
 מדינה:  הממלכה המאוחדת 
 פרופיל ב-IMDb
 
הווארד אוברמן (באנגלית: Howard Overman) הוא יוצר, תסריטאי ומפיק בריטי, זוכה פרס באפט"א לטלוויזיה לסדרת הדרמה הטובה ביותר על יצירת הסדרה "עברייני על".
קריירה

אוברמן החל את קריירת הכתיבה בשנת 2005, בה יצר את הסרט הקצר "In the Bathroom". באותה שנה גם כתב פרקים עבור סדרות הטלוויזיה "הנוכלים" ו"תרגילים חדשים", וגם יצר את סרט הטלוויזיה "יום מושלם".
בשנים 2006–2008 כתב שלושה פרקים של סדרת הטלוויזיה "מלון בבילון". בשנת 2008 כתב שלושה פרקים לסדרה "Moving Wallpaper", פרק אחד לסדרות "Spooks: Code 9" ו-"Harley Street" ויצר את סרט הטלוויזיה "Dis/Connected".
בשנים 2008–2011 כתב 11 פרקים של סדרת הטלוויזיה "מרלין".
בשנים 2009–2013 יצר את סדרת הטלוויזיה "עברייני על", שזכתה בפרס באפט"א לטלוויזיה לסדרת הדרמה הטובה ביותר בטקס פרסי האקדמיה הבריטית לטלוויזיה 2010.
בשנים 2010–2012 יצר את המיני-סדרה "Vexed" (אנ'). באותן שנים גם יצר והפיק את המיני-סדרה "Dirk Gently" (אנ'), המבוססת על הספר "סוכנות הבילוש של דירק ג'נטלי" של דגלאס אדמס".
בשנים 2013–2015 יצר והפיק את סדרת הטלוויזיה מסוגת הפנטזיה-הרפתקאות "אטלנטיס". זו הייתה סדרת הדרמה החדשה הגדולה ביותר שהועלתה בשבת בלילה בערוצי ה-BBC מאז 2006, והיא משכה כמיליון צופים מהתוכנית הפופולרית "The X Factor" של רשת ITV ששודרה בבריטניה במקביל.
בשנת 2016 יצר והפיק עבור נטפליקס את סדרת הקומדיה-אימה "Crazyhead" (אנ').
בשנים 2017–2020 יצר עבור "הוּלוּ" את סדרת הטלוויזיה "איש העתיד" (אנ').
ב-2019 יצר והפיק את סדרת הטלוויזיה "מלחמת העולמות", המהווה עיבוד לרומן בעל אותו שם מאת ה.ג. וולס.
ב-2021 יצר עבור נטפליקס את הסדרה "התאמה מושלמת".
הערות שוליים

↑  Kibble-White, Graham (8 December 2005). Perfect opportunity for Claire to shine, Birmingham Post
↑  Wollaston, Sam (12 December 2005). The weekend's TV (review), The Guardian
↑  BBC TV shelves teen suicide drama, BBC News Online, 22 February 2008.
↑  French, Dan (1 במרץ 2010). "'Inbetweeners', 'Misfits' land RTS nods". דיגיטל ספיי. נבדק ב-2 ביוני 2010. {{cite news}}:  (עזרה)
↑  "Television Awards Winners in 2010". BAFTA. אורכב מ-המקור ב-23 באוגוסט 2010. נבדק ב-6 ביוני 2010. {{cite web}}:  (עזרה)
↑  "BBC - Press Office - Stephen Mangan to play Dirk Gently in drama based on Douglas Adams' novel". נבדק ב-10 באוקטובר 2010. {{cite web}}:  (עזרה)
↑  "BBC - BBC One commissions second series of fantasy drama Atlantis - Media centre". bbc.co.uk.
↑  Plunkett, John. "Atlantis grabs 1m viewers from X Factor". The Guardian.
↑  Goldberg, Lesley (9 במאי 2016). "Netflix Nabs Exorcism Comedy 'Crazy Face' From 'Misfits' Creator". The Hollywood Reporter. נבדק ב-24 במאי 2016. {{cite web}}:  (עזרה)
↑  Andreeva, Nellie (9 בספטמבר 2016). "Hulu Picks Up Seth Rogen & Evan Goldberg Comedy 'Future Man' To Series". Deadline Hollywood. נבדק ב-22 במרץ 2018. {{cite web}}:  (עזרה)
↑  Goldberg, Lesley (9 בספטמבר 2016). "'Future Man,' From Seth Rogen and Starring Josh Hutcherson, Ordered to Series at Hulu". The Hollywood Reporter (באנגלית). נבדק ב-22 במרץ 2018. {{cite web}}:  (עזרה)
↑  Prudom, Laura (9 בספטמבר 2016). "Josh Hutcherson Comedy 'Future Man' Gets Series Pickup at Hulu". Variety. נבדק ב-22 במרץ 2018. {{cite web}}:  (עזרה)
↑  Clarke, Stewart; Clarke, Stewart (20 ביולי 2018). "'War of the Worlds' Series Coming From Fox Europe and Africa, Canal Plus". {{cite web}}:  (עזרה)
↑  Pedersen, Erik (15 בנובמבר 2018). "Netflix Finds 'The One', New Drama Series Where Love Meets DNA Science". Deadline Hollywood. נבדק ב-11 במרץ 2021. {{cite web}}:  (עזרה)
| --- | --- |
בקרת זהויות :  BNE: XX5138100  GND: 1020908467  LCCN: nb2010001270  SUDOC: 153558822  VIAF: 186769297   WorldCat (עם VIAF): 186769297